Aiči E16A

**Aiči E16A ''Zuiun*** (z [[Japončina|jap.]] 瑞雲; v preklade_ *Priaznivo naklonený mrak*; spojenecké označenie: *Paul*) bolo plavákové námorné prieskumné lietadlo používané [[Japonské cisárske námorné letectvo|japonským námorným letectvom]] počas [[Druhá svetová vojna|druhej svetovej vojny]]. Oficiálne [[Označenie japonských vojenských lietadiel|námorné označenie]] bolo námorné prieskumné plavákové lietadlo typ 3.

== Vznik a vývoj ==
Vývoj lietadla Aiči E16A siaha do doby vývoja trojmiestnej plavákovej verzie stroja [[Aiči E13A|E13A1]] z roku [[1939]]. Ten mal byť podľa špecifikácií námorných úradov obsadený trojčlennou posádkou. Námorníctvo už ale v tej dobe začalo uvažovať o prieskumnom plavákovom lietadle s dvojčlennou posádkou a výkonnejšími parametrami, pričom špecifikáciu formulovalo do požiadavky 14-Ši. Vo firme Aiči vypracovali v októbri [[1940]] konštruktéri Kiširo Macuo a Jasuširo Ozawa projekt s továrenským označením AM-22. Technické oddelenie námorného letectva zapracovalo dodatočné požiadavky do projektu a v januári [[1941]] vydali doplnenú špecifikáciu 16-Ši. V júli roku [[1941]] bol vydaný pokyn na konštrukciu prototypov. 

Prvý z troch prototypov bol hotový v roku [[1942]] pričom sa vyznačoval ladnými tvarmi neobvyklými pre stroje tejto kategórie. Mal celokovovú konštrukciu, iba koncové oblúky krídel a chvostové plochy boli drevené. Posádka mala k dispozícii na obranu pohyblivý guľomet kalibru  a na útok dva guľomety rovnakého kalibru. Krídlo bolo sklápateľné od plavákových vzpier smerom nahor. Bol tu inštalovaný dvojhviezdicový štrnásťvalec [[Micubiši Kinsei|Micubiši MK8A Kinsei 51]] s výkonom 955&nbsp;kW (1 300&nbsp;k) s trojlistou vrtuľou. Predné profilové vzpery plavákov boli upravené ako otvárateľné aerodynamické brzdy, ktoré slúžili na zníženie rýchlosti lietadla počas strmhlavých útokov. Boli ovládané hydraulicky tak isto ako dvojštrbinové vztlakové klapky. 

Na ďalších dvoch prototypoch boli odstránené vibrácie aerodynamických bŕzd a bola vylepšená výzbroj. Tieto stroje mali inštalované dva kanóny typ 99 kalibru  v krídlach a pohyblivý guľomet typ 2 kalibru . Bombové závesníky boli pri prvom prototype dimenzované na hmotnosť , u ďalších prototypov na .

V auguste roku [[1943]] bol akceptovaný tretí prototyp ako základ pre sériovú výrobu. Firmou [[Aiči (podnik)|Aiči]] bolo vyrobených medzi januárom [[1944]] a letom [[1945]] približne 200. 
kusov a ďalšie kusy v počte 56 sériových strojov boli vyrobené v Jokohame firmou Nippon Hikoki K.K.

== Verzie ==
* *'E16A1 model 11** - sériová verzia líšiaca sa oproti prototypom robustnejšími plavákmi, zmeneným zadným kabínovým krytom, zdokonalením ovládania vztlakových klapiek a mriežkami na plochách aerodynamických bŕzd. Stroje nábehovej série mali motory [[Micubiši Kinsei]] MK8A, pričom ich neskôr nahradil motor [[Micubiši Kinsei]] 54 s rovnakým výkonom.
* **E16A2** - vylepšená verzia s vzduchom chladeným hviezdicovým motorom [[Micubiši Kinsei]] 62 s výkonom 1 160&nbsp;kW (1 560&nbsp;k). Vyrobený bol len jeden kus a do konca vojny sa nedostal do sériovej výroby.

== Bojové nasadenie ==
Lietadlo Aiči E16A1 sa dostalo k námorným jednotkám až v roku [[1944]], kedy už mali Spojenci vo vzduchu jasnú prevahu. Dostalo spojenecké označenie ''Paul''. Pri nasadení proti spojeneckým silám boli straty E16A1 pomerne vysoké, preto boli postupne nasadzované v odľahlých oblastiach. V bojoch o Filipíny boli tieto stroje doslova zmasakrované a do konca vojny sa používali prevažne k samovražedným misiám.

== Špecifikácie (E16A1) ==
=== Technické údaje ===
* **Posádka:** 2 
* **Dĺžka:** 
* **Rozpätie:** 
* **Výška:** 
* **Plocha krídel:** 
* **Hmotnosť prázdneho lietadla:** 
* **Maximálna vzletová hmotnosť:** 
* **Pohonná jednotka:** 1x hviezdicový vzduchom chladený motor [[Micubiši Kinsei]] 51, resp. 54 s výkonom 970&nbsp;kW (1 300&nbsp;k)

=== Výkony ===
* **Maximálna rýchlosť:** /hod vo výške 
* **Cestovná rýchlosť:** /hod vo výške 
* **Dostup:** 
* **Dolet:*' 

=== Výzbroj ===
* 2x kanón typ 99 model 2 kalibru  v krídlach
* 1x otočný dozadu strieľajúci guľomet typ 2 kalibru 
* 1x  bomba pod trupom

== Pozri aj ==
=== Porovnateľné lietadlá ===
* [[Aiči E13A]]
* [[Arado Ar 196]] 
* [[Vought OS2U Kingfisher]]

== Referencie ==


== Zdroje ==
* NĚMEČEK, V., SALAJKA,  M. *Letectví + Kozmonautika.* ročník 1999, číslo 1, s. 41, ISSN 0024-1156
* COLLIER, Basil. *Japanese Aircraft of World War II.'' London: Sidgwick&Jackson, 1979. 144 s. ISBN 0-283-98399-X

## Iné projekty

Kategória:Lietadlá druhej svetovej vojny
Kategória:Japonské prieskumné lietadlá
Kategória:Lietadlá Aiči